አቶ አለማየሁ፤ ከኢትዮጵያ ከመውጣቴ በፊት ለአስር ዓመታት ያህል ሰርቻለሁ። ስራ የጀመርኩት ፊንጫ የስኳር ፋብሪካ ውስጥ ነው። እዚያ ባለሁበት ወቅት ደግሞ ጀማሪ የሳይት ኢንጂነር ነበርኩ። ከዚያም አርባምንጭ ተሃድሶ ማዕከል፣ በሃረር ቴክኒክና ሙያ ትምህርትና ስልጠና ተቋም፣ በአዲስ አበባ የሚገኘው ሲኒማ አምፔር ከተቃጠለ በኋላ እድሳት ሲደረግለት በፕሮጀክት ኢንጂነርነት ተሳትፌያለሁ። በፈረንሳይ ጉራራ አካባቢ ሁለት የግንባታ ፕሮጀክቶችን በተቆጣጣሪነት ሰርቻለሁ። ሞጆ - አዋሳ መንገድ ሥራ በሳይት ኢንጂነርነትና ተያያዥ የሥልጠና መርሃ ግብሮችን ለውጭ ዜጎች ጭምር እሰራ ነበር። ከዚያም ጣርማ በር ኮምቦልቻ በመሄድ በሙያዬ በጥቅሉ ለአስር ዓመታት ስሰራ ቆይቻለሁ።
